ฟากุนโด เปลิสตริ

ฟากุนโด เปลิสตริ เรโบโย (; เกิดวันที่ 20 ธันวาคม ค.ศ. 2001) เป็นนักฟุตบอลชาวอุรุกวัยที่เล่นในตำแหน่งปีกขวาให้กับปานาซีไนโกส ในซูเปอร์ลีกกรีซ และทีมชาติอุรุกวัย เขาได้รับการชื่นชมในด้านความคล่องแคล่วว่องไว เทคนิคและการมองอย่างมีกลยุทธ์ในสนาม

 สโมสรอาชีพ 
เปลิสตริเป็นผู้เล่นที่มาจากทีมเยาวชนของเปญญาโรล เขาเคยเล่นในระดับเยาวชนให้กับลาปิกาดาและริเบร์เปลตมอนเตวิเดโอ เขาลงเล่นระดับอาชีพครั้งแรกเมื่อวันที่ 11 สิงหาคม ค.ศ. 2019 ในนัดที่เปญญาโรลเสมอกับเดเฟนเซอร์สปอร์ติง 2–2 เขาทำประตูแรกเมื่อวันที่ 6 พฤศจิกายน ค.ศ. 2019 ช่วยให้ทีมเอาชนะเกร์โร 3–1

วันที่ 5 ตุลาคม 2020 เปลิสตริย้ายร่วมแมนเชสเตอร์ยูไนเต็ดด้วยค่าตัวเกือบ 10 ล้านยูโร

 ชีวิตส่วนตัว 
เปลิสตริเกิดที่มอนเตวิเดโอ ครอบครัวมีเชื้อสายสเปนและอิตาลี เขาถือหนังสือเดินทางสเปนเพราะย่าทวดของเขามาจากอาโกรุญญาในแคว้นกาลิเซีย เซบัสเตียน เตย์เซรา นักร้องนำของวงร็อกอุรุกวัย ลาเบลาปูเอร์กา เป็นบิดาอุปถัมภ์ของเขา

เปลิสตริศึกษาที่โรงเรียนมัธยมปลายสาขาสถาปัตยกรรม โดยได้รับประกาศนียบัตรในเดือนกันยายน ค.ศ. 2019

เกียรติประวัติ
แมนเชสเตอร์ยูไนเต็ด
เอฟเอคัพ รองชนะเลิศ: 2022–23

อุรุกวัย
โกปาอาเมริกา อันดับที่ 3: 2024

 อ้างอิง 

 แหล่งข้อมูลอื่น 




หมวดหมู่:นักฟุตบอลชาวอุรุกวัย
หมวดหมู่:ผู้เล่นกลุบอัตเลติโกเปญญาโรล
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลปานาซีไนโกส
หมวดหมู่:ผู้เล่นเดปอร์ติโบอาลาเบส
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ปีกฟุตบอล
หมวดหมู่:บุคคลจากมอนเตวิเดโอ
หมวดหมู่:ผู้เล่นในฟุตบอลโลก 2022